Tumuk Humako kalnai

Tumuk Humako kalnai arba Tumukumakis () yra Brazilijos šiaurėje ir Surinamo bei Prancūzijos Gvianos pietuose. Kalnagūbris priklauso Gvianos plokščiakalniui.

Tumuk Humako kalnų ilgis apie 120 km. Kalnagūbrio aukščiausias taškas (701 m) yra Brazilijoje, Amapos valstijoje. Kalno šlaituose prasideda Ojapokės ir Maroni upių ištakos. Kalnagūbrį dengia miškai. Nežiūrint į tai, kad jo aukštis nėra didelis, vietovė sunkiai pasiekiama ir retai apgyvendinta.

2002 m. Brazilijos teritorijoje įkurtas Tumukumakio nacionalinis parkas (38,9 tūkst. km²).

Kategorija:Brazilijos kalnai
Kategorija:Surinamo geografija
Kategorija:Prancūzų Gviana